Enkheduanna - Wikipèdia

# Enkheduanna

### Un article de Wikipèdia, l'enciclopèdia liura.

Enkheduanna (fin del sègle XXIV aC) es la filha del rei Sargon d'Akkad.

Son paire la faguèt granda sacerdotessa de Nanna, la Divessa-Luna sumeriana, una de las divinitats majoras del panteon mesopotamian, dins la granda vila d'Ur. Apuèi, d'autras filhas de reis que dominèron Mesopotamia ocupèron aquesta meteissa foncion (coma Enmenanna, filha de Naram-Sin d'Akkad, fins a la filha de Nabonid, rei de Babilònia al sègle VII aC).

Enkheduanna es sustot celèbra en Mesopotamia per èsser estada una poetessa brilhanta. La mai celèbra de sas òbras es un imne dedicat a Inanna d'Ur (de còps que i a nomenat Exaltacion d'Inanna), e cinc autres poèmas li son egalament atribuïts. Lors tèmas son religioses: imnes al dieu Nanna e a son temple d'Ur, mas tanben a la divessa Inanna, protectora de la dinastia d'Akkad. Enkheduanna es l'autora pus anciana de l'istòria, per qu'escrivèt los primièrs tèxtes que pòdon s'atribuïr a un autor. Atanben es l'unica femna demest los grands autors de la literatura mesopotamiana que nos son coneguts.

Recuperat(ada) de "http://oc.wikipedia.org../../../e/n/k/Enkheduanna.html"

Categorias: Literatura • Mitologia sumeriana • Mitologia babiloniana

##### Views

- Article
- Discussion
- Version actuala

##### Recercar

##### Autras lengas

- Dansk
- Deutsch
- English
- Suomi
- Français
- Magyar
- Italiano
- Nederlands
- ‪Norsk (bokmål)‬
- Polski
- Português
- Srpskohrvatski / Српскохрватски
- Svenska